頌曰
作者：張永進
朝代：唐

paragraphs: 白銀槍懸太白旗，白虎三旌三戟枝。
五方色中白爲上，不是我王爭得知。
樓成白璧聳儀形，蜀地求才讚聖明。
自從湯帝昇遐後，白雀無因宿帝廷。
今來降瑞報成康，果見河西再冊[王]（玉）。
韓白滿朝謀似雨，國門長鎮成燉煌。
（以上二首均見伯二五九四、伯二八六四卷，參王重民《金山國墜簡零拾》，收入《敦煌遺書論文集》）。